Mooimaaksessie - Ingrid Mouton (49): "Ek besef dat ek net so goed soos ander kan lyk."
JY LEES NOU Mooimaaksessie - Ingrid Mouton (49): "Ek besef dat ek net so goed soos ander kan lyk."
Ingrid Mouton (49) van Brackenfell in die Kaap help al meer as tien jaar lank haar verloofde met sy vervoerbesigheid. Sy wou nog altyd 'n mooimaaksessie ondergaan omdat sy ly aan porfirie, 'n oorerflike siekte wat die vel sensitiewer maak en ouer laat voorkom.
Wat sê Ingrid?
Beskryf jou klerestyl.
Ek werk die meeste van die tyd van die huis af, daarom dra ek gereeld jeans en gemaklike bloese. Tog doen ek moeite om goed te lyk wanneer ek 'n geleentheid bywoon.
Beslis! Ek het nie verwag ek sou só mooi lyk nie.
Wat was die lekkerste deel van die mooimaaksessie?
Dit is moeilik om 'n spesifieke deel uit te sonder, want alles was lekker. Ek het soos 'n supermodel gevoel wat deur bekwame mense bederf word.
Wat was jou vriende en familie se reaksie?
Hulle was aangenaam verras en is almal gaande oor my nuwe voorkoms.
Ek het 'n onderlaag met 'n geel ondertoon gebruik om Ingrid se veltoon 'n eweredige voorkoms te gee. Ingrid het die mooiste potblou oë wat ek met 'n donkerbruin oogomlyner en drie lae maskara beklemtoon het. Sy het gestraal!
Ons het vir Ingrid 'n pragtige bloes van kant gekies met 'n vrolike serp daarby. Sy het ook 'n veelkleurige baadjie aangehad. Die blou en groen skakerings het haar jonger laat lyk. Om die mooimaaksessie af te rond het ons besluit op 'n elegante kobaltblou rok, wat haar hare en oë gevlei het.
Fotografie is een van Ingrid se stokperdjies en sy was baie gemaklik voor die kamera. Dit was lekker om haar af te neem.
Alle Klere van Slate, Willowbridge.
Hare deur Prohair Studio
Om jou mooimaaksessie by Veronique en haar span te bespreek, besoek hul webtuiste by www.glamourmakeovers.co.za of kontak hulle by 079 737 7397 ofinfo@glamourmakeovers.co.za
MA ÉN DOGTER!
Bespreek vir jou solank 'n ma-en-dogter-sessie vir Moedersdag! Kontak info@glamourmakeovers.co.za vir meer inligting.